ΓΡΑΠΤΗ ΕΡΩΤΗΣΗ E-0741/99

υποβολή: Alessandro Danesin (PPE) προς την Επιτροπή

(29 Μαρτίου 1999)

Θέμα: Ορεινές περιοχές και διαρθρωτικά ταμεία

Ο τρέχων προγραμματισμός των διαρθρωτικών ταμείων για το χρονικό διάστημα 2000-2006, παρά το ύψος των πόρων δεν φαίνεται να έχει προβλέψει συγκεκριμένα μέτρα για τις ορεινές περιοχές που αντιμετωπίζουν προβλήματα (καταστάσεις περιθωριοποίησης, μορφολογία εδάφους, κόστος ζωής, προστασία περιβάλλοντος κλπ.) τα οποία δεν μπορούν να επιλυθούν με τα μέτρα που προβλέπει ο στόχος 2 και ο στόχος 5β οι οποίοι προβλέπουν μεταξύ άλλων ότι ορισμένες περιοχές θα εγκαταλειφθούν για να διοχετευθούν οι πόροι προς το στόχο 1.

Οι μικρομεσαίες επιχειρήσεις και οι βιοτεχνίες που λειτουργούν στα βουνά ουδέποτε μέχρι σήμερα έτυχαν μιας συγκεκριμένης πολιτικής υποστήριξης αναγνωρίζουσας τις ιδιομορφίες και τον πολύτιμο ρόλο τους ως πηγής οικονομικής ανάπτυξης και απασχόλησης στις περιφερειακές περιοχές.

Οι μικρομεσαίες επιχειρήσεις που λειτουργούν στα εδάφη αυτά βρίσκονται ήδη από τη στιγμή της συγκρότησής τους σε μειονεκτική θέση όπως επίσης και καθ' όλη τη διάρκεια της λειτουργίας τους, λόγω των δυσχερών περιβαλλοντικών συνθηκών υπό τις οποίες είναι υποχρεωμένες να εργάζονται καθώς επίσης και λόγω μεγαλυτέρων χρονικών επιβαρύνσεων, δαπανών και επιχειρησιακών περιορισμών που είναι υποχρεωμένες να υφίστανται.

1. Θεωρεί η Ευρωπαϊκή Επιτροπή ότι οι μικρομεσαίες επιχειρήσεις που λειτουργούν στις ορεινές περιοχές πρέπει κατά κάποιον τρόπο να προστατευθούν

2. ότι ο νέος προγραμματισμός των διαρθρωτικών ταμείων μπορεί να αποτελέσει ευκαιρία διάθεσης μιας ποσόστωσης για την ενίσχυση των μικρομεσαίων επιχειρήσεων και των βιοτεχνιών που είναι εγκατεστημένες σε ορεινές περιοχές;

Απάντηση του κ. Fischler εξ ονόματος της Επιτροπής

(7 Μαΐου 1999)

σον αφορά το γεγονός ότι λαμβάνονται υπόψη οι ιδιορρυθμίες των ορεινών περιοχών στο μελλοντικό πλαίσιο της κοινοτικής γεωργικής και διαρθρωτικής πολιτικής, η Επιτροπή θέλει να διευκρινίσει ότι εάν η αναγκαία απλοποίηση της εν λόγω πολιτικής καθιστά δύσκολο τον καθορισμό ενός στόχου "ορεινός" ή την χορήγηση ειδικών πιστώσεων στις ορεινές περιοχές, το Πρόγραμμα Δράσης 2000 δεν τους χορηγεί λιγότερο ενδιαφέρουσες δυνατότητες.

Το γενικό πλαίσιο που προτείνεται από την Επιτροπή φαίνεται ορθά προσαρμοσμένο στον πολυλειτουργικό ρόλο των περιοχών αυτών καθώς και της διαφοροποίησής τους. Η αναδιοργάνωση της πολιτικής της αγροτικής ανάπτυξης, όπως προβλέπεται από το σχέδιο κανονισμού του Συμβουλίου, όσον αφορά την υποστήριξη της αγροτικής ανάπτυξης από το Ευρωπαϊκό Γεωργικό Ταμείο Προσανατολισμού, τμήμα Εγγυήσεων, πρέπει πράγματι να επιφέρει μια καλύτερη ενσωμάτωση των διαφόρων υφιστάμενων μέσων και μια σημαντική αποκέντρωση της εφαρμογής τους.

Κατά τους όρους προγραμματισμού η Επιτροπή προτείνει να διατηρηθεί ο στόχος αριθ. 1 ο οποίος προβλέπει μια υποστήριξη μέσω ενσωματωμένων προγραμμάτων των αναπτυξιακά καθυστερημένων περιοχών και ο οποίος, παρομοίως με ό,τι συμβαίνει επί του παρόντος, θα καλύπτει προφανώς ένα σημαντικό αριθμό ορεινών περιοχών. Εκτός από τις περιοχές του στόχου αριθ. 1, η νέα πολιτική αγροτικής ανάπτυξης θα επιτρέψει σε όλες τις περιοχές να απολαύουν των μέτρων που προβλέπονται στο πλαίσιο των προγραμμάτων αγροτικής ανάπτυξης. Εξάλλου, η εφαρμογή προσαρμοσμένων περιφερειακών προγραμμάτων θα επιτρέψει να ληφθούν καλύτερα υπόψη οι ιδιορρυθμίες των διαφόρων κοινοτικών περιοχών, γεγονός από το οποίο οι ορεινές περιοχές θα πρέπει να επωφεληθούν ιδιαίτερα, λόγω των ιδιορρυθμιών τους.

σον αφορά ειδικότερα τις μικρομεσαίες επιχειρήσεις (ΜΜΕ) και τις βιοτεχνίες, θα εξακολουθήσουν να απολαύουν των ενισχύσεων για μεταποίηση και εμπορία και επιπλέον θα τους χορηγούνται ενισχύσεις στο πλαίσιο των μέτρων που έχουν ως σκοπό την προσαρμογή και την ανάπτυξη των αγροτικών περιοχών. Αυτές θα καλύπτουν ένα σημαντικό αριθμό των τομέων δραστηριοτήτων, όπου λειτουργούν οι ΜΜΕ και οι βιοτεχνίες και θα πρέπει να έχουν μία ειδική επίπτωση σε ορεινή περιοχή, λόγω της σημασίας των αναγκών που πρέπει να ικανοποιήσουν. Εξάλλου, το σχέδιο προσανατολισμών της Επιτροπής, όσον αφορά τα προγράμματα της περιόδου 2000-2006 για τα διαρθρωτικά ταμεία(1) χορηγεί προτεραιότητα στις ΜΜΕ για να εξασφαλισθεί η οικονομική περιφερειακή ανάπτυξη και η απασχόληση.

(1) SEC(99)103 τελικό.